Sigurlið Grundaskóla keppir til úrslita í kvöld . Í kvöld verður bein útsending á SkjáEinum kl. 20 frá úrslitakeppni Skólahreysti sem fram fer í Laugardalshöll . Grundaskóli á Akranesi er í úrslitum í keppninni fyrir hönd Vesturlands . “ Stuðningsmenn og áhorfendur voru einstakir í Vesturlandskeppninni , ” segir Lára Berglind Helgadóttir sem er einn af umsjónaraðilum keppninnar . “ Þar var mjög skemmtileg stemning og við hefðum þurft að fá alla þessa flottu áhorfendur í Laugardalshöll . Þau Birta Stefánsdóttir og Árni Steinar Guðnason úr Grundaskóla eru með annan besta tímann í hraðaþraut á þessu ári eða 02:39 mínútur . Gaman verður að sjá hvort þau nái að slá Íslandsmetið sem er 02:11 mínútur en Lindaskóli setti það met á úrslitamótinu í fyrra . ”